LA LUMILO 

Numero 1 - dimanĉo 20-a julio 1997 


Kontribuaĵoj petataj 

La redakcio de La Lumilo invitas kongresanojn kontribui artikolojn aŭ, prefere, artikoletojn. 
Tiuj povas temi pri incidentoj okazintaj dum la kongreso, pri aferoj jam traktitaj en la 
tagbulteno, aŭ pri aliaj temoj interesaj al Esperantistoj. Ĉu oni povos aperigi ilin, tio dependos 
de la disponebla spaco kaj kompreneble la decido de la redaktoro estos finofara. La kongresa 
kuriero estas redaktita posttagmeze/vespere kaj la limhoro por la materialo por sekva matena 
numero estas la 16:00 ĉiuvespere. (La kuriero ne aperos merkredon.) Lasu vian materialon ĉe 
la informejo. Dankon! 

Por pli aĝaj junuloj 

“EK” - la junula esperantista grupo en Aŭstralio - invitas lapliaĝajn junulojn (almenaŭ 18- 
jaraĝaj) iri kun ili por festi en noktokluboj kaj drinkejoj. Ni rendevuos ĉiun vesperon dum la 
kongreso je la 18a horo, ĉe Grosvenor Hotel, 125 North Terrace, preskaŭ rekte trans la straton 
de la kongresejo. Bonvolu noti, ke laŭleĝe estas malpermesite al homoj pli junaj ol 18 jarojn 
eniri drinkejon, pro kio nepre kunprenu taŭgan identigilon. Ankaŭ ne portu tolŝuojn. Por 
informiĝi pri aliai distraioi kai simile, ĉeestu la kunvenon en ĉambro Li Haipin, dimanĉon la 
20an de 14h30 ĝis 15hl5. 

Cseh-metodo 

Cseh-Kurso kaj Cseh-Seminario estas aranĝoj aparte pagendaj. Ĉiu, kiu deziras partopreni, 
bonvolu pagi ĉe la enirpordo al salono Linton. Tiuj, kiuj jam aliĝis, nepre ĉiutage havu kun si 
la kvitancon, por rajti eniri la salonon. Se iuj interesatoj deziras nur observi la funkciadon de 
la metodo, tiuj rajtas ĉeesti kontraŭ pago de AU$ 15,00 por unu leciono. Ili povas pagi siajn 
biletojn ĉe la enirpordo. La organizantoj petas ilin resti en la salono de la komenco de la 
leciono ĝis ĝia fino. 

Ĉu biskviti? 

Vi trovis en la kongressaketo biskvitojn, bakitajn de kamparaninoj el Wilmington (400 
enloĝantoj). Wilmington situas oriente de la bela montaro Flinders, 300 kilometrojn norde de 
Adelajdo. La Wilmington-aninoj provizas manĝaĵojn al la regiono. Per la profito ili subtenas 
la lokan maljunulejon. 

Prelego de David Crystal 

David Crystal, profesoro pri lingvistiko en la universitato Kimra, faros publikan prelegon en 
la angla lingvo pri la temo: Global English - Can other languages survive? [Tutmonda angla 
- Ĉu aliaj lingvoj povos postvivi?]. ĝi okazos mardon, je la 18h00 en la Council Room, 7-a 
etaĝo, Hughes Building, Hughes Plaza, University of Adelaide. Refreŝigaĵoj ekde la 17h30. 
Kongresanoj anglo-parolantaj estas bonvenaj en la publiko. 


Redaktofino... 



Estas pli da informo pri Adelajdo ĉe nia TTT-a retadreso http://www.esperanto.org.au 


Faktoj pri Adelajdo 

Ĉe la komenco de la nuna jarcento la adelajdanoj estis proksimume 250,000. Kiam 
komenciĝis la unua mondmilito, la loĝantaro jam kreskis ĝis 400,000, kaj je la komenco de la 
dua mondmilito la nombro estis 600,000. Hodiaŭ estas 1,200,000 adelajdanoj. 

Adelajdo estas la komerca kaj industria centro de Sudaŭstralio. Inter la ĉefaj industrioj 
troviĝas grandaj aŭtofabrikoj, kiujn multaj aliaj industrioj provizas per partoj. Situas ankaŭ ĉi 
tie unu el la plej grandaj fabrikejoj de optikaĵoj en la mondo. Krome troviĝas fabrikistoj de 
kemiaĵoj, drogoj kaj narkotikaĵoj, domaparatoj, agrikultura maŝinaro kaj submaraj ŝipoj. Estas 
reserĉaj laboratorioj ligitaj al aeronaŭta armilkonstruado. Oni ankaŭ rafinas oleon kaj gason 
kaj ilin distribuas. 

La urbcentron de Adelajdo ĉirkaŭas la Norda, Suda, Orienta kaj Okcidenta Terasoj (strategoj). 
La centra strato, kiu dividas la urbon en okcidentan kaj orientan partojn, nomiĝas King 
William Street. Multaj el la aliaj stratoj portas la nomojn de la originaj direktoroj de la 
Sudaŭstralia Kompanio. Montefiore Hill, sur kiu staras la statuo de kolonelo Light, estas 
nomita laŭ granda investinto en la kompanio. 

La Naskiĝo de Kolonio - Sud-Aŭstralio 1836 

Kiam jam ekzistis establitaj kolonioj sur la orientaj kaj okcidentaj marbordoj de Aŭstralio, la 
kolonia administracio de Britio jam en la fruaj jaroj de la 19-a jarcento interesiĝis pri la suda 
marbordo, kiu tiam estis preskaŭ tute ne esplorita. 

En proksimume 1820 la kapitano Sturt, de la novsudkimria mararmeo, kaj grupo de ses viroj 
remis balenboaton la tutan longon de rivero Murray. La raportoj de Sturt pri la bonega tero 
havebla en la regiono de la elfluejo de Murray interesis multajn. 

La brita admiralitato komisiis kapitanon Mateon Llinders esplori kaj mapi la marbordon de 
Sudaŭstralio en ŝipo nomita 'The Investigator'. 

Llinders estis bonega naviganto kaj kartografo, kaj kelkaj el liaj kartoj estas ankoraŭ hodiaŭ 
uzataj ĉe la marbordo de Sud-Aŭstralio. 

Hazarde la franca registaro jam komisiis al kapitano Baudin la saman celon en la ŝipo 'La 
Geographe'. Line la du ŝipoj renkontiĝis en 'Encounter Bay', sude de Adelajdo, kie nun situas 
'Victor Harbour'. La renkonto estis tre amika, ĉar neniu el la du kapitanoj sciis, ĉu iliaj landoj 
militas aŭ ne. 

Tamen, kiam Llinders raportis siajn trovaĵojn al la admiralitato en Londono, kaj menciis, ke li 
renkontis Baudin, la Kolonia Oficejo ekinteresiĝis pri rapida koloniado de tiu ĉi parto de 
Aŭstralio. 

Plurajn jarojn oni dubis, ĉu la uzado de punlaboruloj estas honesta kaj efika en evolukolonio. 
Iu sinjoro, Edvardo Gibbon Wakefield, jam provis iniciati sian propran projekton, per kiu nur 
liberaj enmigrantoj ekloĝus en la lando. 





Oni decidis akcepti la planon de Wakefield, kaj en Londono en 1834 oni registris la 
Sudaŭstralian Kompanion. La plano vere temis pri granda tervendado. La brita registaro 
forprenis la landon de la indiĝenoj kaj vendis ĝin al la enmigrintoj. Tri ŝipoj fine foriris el 
Londono en 1836 kaj alvenis al 'Holdfast Bay' ĉe 'Glenelg' la 26-an de decembro 1836. 

Okazis flag-ceremonio la 28-an de decembro, kaj oni proklamis, ke Sud-Aŭstralio nun estas 
ŝtato. Post la ceremonio la 2-300 novaj koloniantoj celebris per multe da salita porko kaj 
rumo. 

Sudaŭstralio do neniam estis punkolonio, sed la 'krokodiloj' en tiu ĉi kongreso tre facile povus 
esti parolantaj la francan lingvon hodiaŭ. 

Nia Titolo 

La Lumilo estas traduko de la angla "light". Tio estis la familia nomo de la 
kolonelo William Light (vidu bildon), kiu en la jaro 1836 elektis la lokon 
por Adelajdo kaj poste konceptis ĝian stratplanon. Lia statuo staras en 
norda parko, superrigardante la urbon. 

Interreligia Diservo 

Tiu okazos akurate je la 16-a horo, (ne kiel erare anoncite en la 
kongreslibro je la 17-a), dimanĉon la 20-an de julio en la kristana 

kongrespreĝejo, "Scots United Church", kiu situas ĉe la angulo de la stratoj Nordteraso kaj 
Pulteney strato. Bonvolu vidi la mapon! 

Ni planas tre simplan ceremonion, en kiu la reprezentantoj de malsamaj religioj kaj kredoj 
legos aŭ citos ĝis proksimume tri minutoj el siaj sanktaj verkoj aŭ vortigos propran preĝon. 
Oni rajtos laŭplaĉe anonci sian nomon kaj devenon, kaj bruligi kandelon antaŭ ol publike 
voĉadori la Kreinton. 

Ni atendos reprezentantojn de almenaŭ la sekvantaj religioj: Bahaismo, Budhismo, 
Harekriŝnismo, Hinduismo, Homaranismo, Islamo, Judismo, Kristanismo, Oomoto, Sikhismo, 
kaj Zoroastrismo. 

Neniu sentu, ke li devas ĉeesti aŭ informi iun ajn pri sia partopreno, sed vi rajtas tion fari, aŭ 
skribe aŭ persone al Paŭlo Desailly, ekskursestro. La budo de kongresekskursoj estos je via 
dispono en la kongreseja enirejo. 

Akcepto por kongresanoj 

La lokaj bahaanoj - estas en Sud-Aŭstralio 1.400 da ili - honore akceptos la kongresanojn 
merkredon la 23-an de julio, je la 19h00a , en la "Old Methodist Meeting Hall", 25 Pirie 
Street, Adelajdo. 

Malfermos la feston Kep Enderby. Oni intencas, ke kongresanoj kaj bahaanoj neformale 
ekkonu unuj la aliajn. 


Oni ĝuos multan manĝaĵon kaj persan muzikon. 



Atentu artistoj 

Se vi volas prezenti eron kiel artisto en granda internacia vespero aŭ en neformala lunĉpaŭza 
koncerto, bonvolu kunveni kun la arta teamo. 

Okazos kunveno je la 17h00, 19-an de julio en ĉambro Linton [5] por artistoj, kiuj volas 
prezenti. 

Lingvapax 

Prof. Dennis Cunningham, sekretario de Asocio de Fremdlingvaj Instruistoj de Aŭstralio kaj 
reprezentanto de UNESKO, prelegos pri la projekto Lingvapax de UNESKO, dimanĉon je la 
14h00 en salono Li Hajpin. La prelego estos dulingva, angla kun interpretado en Esperanton. 

Indiĝenaj lingvoj 

Prof. Rob Amery, Lingvisto de la Universitato de Adelajdo, okupiĝas pri revivigo de du lokaj 
indiĝenaj lingvoj de Sud-Aŭstralio. 

Pri tiu interesa projekto li prezentos video-programon, ĵaŭdon je la 14h00, en salono Ross. 

La video estas Anglalingva kun interpretado en Esperanton. 

Aŭtobusa pagsistemo 

Aĉetinte bileton, memoru validigi ĝin per la maŝino en la aŭtobuso (eĉ se vi ĵus aĉetis ĝin de 
la ŝoforo). 

La maŝino markas ĝin per la horo ĝis kiam vi rajtos uzi ĝin. 

La bileto validos du horojn, dum kiuj vi povos fari alian veturon per alia aŭtobuso aŭ tramo. 

La prezo varias laŭ la horo. Antaŭ la 9-a kaj post la 3-a la prezo estas $2.70. Je aliaj horoj ĝi 
kostas $1.60. 

Oni povas aĉeti dumtagan bileton. Ankaŭ eblas aĉeti 10-foj-uzan bileton en butiko, kiu 
montras la afiŝon "Metrotrip" . 

Tuttagaj Ekskursoj 

Bonvolu noti, ke la tuttagaj ekskursoj jam estas praktike tute plenaj. Eblos mendi nur 
ekskursojn E1 - Barossa Valley kaj E2 - Sperti Coorong (ekiro je la 09h00, ne je la 08h00!) 

Bonvolu mendi kiel eble plej frue, por kapti lokon! 

Aliaj ekskursoj ne plu estas mendeblaj. Por duontagaj ekskursoj estos sufiĉaj lokoj ankoraŭ 
disdoneblaj. 


La Urbestra Akcepto 



Okazos ĵaŭde je la 17h30 - 18h30 (ne je la 16h00 kiel planite kaj kiel anoncite en la Kongresa 
Libro). 

Gi estas nur por tiuj kongresanoj, kiuj ricevis specialan inviton. 

Prelego de John Wells 

Profesoro John C Wells okazigos publikan prelegon en la angla lingvo pri la temo: Esperanto; 
a viable international language? [Esperanto, ĉu vivpova lingvo internacia?ĵ ĵaŭdon je la 
18h00 en la Council Room, 7-a etaĝo, Hughes Building, Hughes Plaza, University of 
Adelaide. Refreŝigaĵoj ekde la 17h30. Kongresanoj parolantaj la anglan estas bonvenaj en la 
publiko. 

Verkistoj - EVA 

Jarkunveno de EVA - Esperantista Verkista Asocio - okazos vendredon je la 15h00-15h45 en 
salono Ross. 

Ankaŭ interesataj ne-membroj estos bonvenaj. 

Respondecas S-ino Spomenka ^timec, KN-ro 1077 

La Aŭstralia Nacia Vespero 
dimanĉon la 20-an de aŭgusto 

Aŭstralio estas multkultura societo. Por ĉi tion simboligi, la vespero komenciĝos per tradicia 
indiĝena prezentado, kiun sekvos muziko kaj dancado el la enmigraj kaj etnaj kulturoj de la 
lando. Fine de la unua parto, japana tamburado memorigos pri nia libera komunikado kun niaj 
pacifikaj najbaroj. La dua parto temos pri nuntempa Aŭstralio, inkluzive de traktado de la 
ĝojoj kaj problemoj, kiujn alfrontas aŭstraliaj Esperantistoj. 


La Programo 

1. KERIBA SAGUL 

Indiĝenaj kantaĵoj kaj dancoj el la insuloj de Torres-markolo kaj el nordorienta Arnhem- 
lando. "Keriba Sagul" signifas "Nia Danco". 

2. ANATOLIA 

Muzika grupo, kiu jam ricevis aklamon en Viktorio kaj Sud-Aŭstralio. Oni prezentos kantojn 
el nuntempaj Turkio kaj orienta Mediteraneo, kaj ludos diversajn instrumentojn el tiu regiono. 

3. LOS GAMBERROS kaj TITI DE ALGECIRAS 

Los Gamberros estas sudaŭstralia grupo, kiu dancas kaj kantas laŭ la stilo flamenka. Titi de 




Algeciras estas mondkonata majstro de kantado flamenka. 

4. ATARU TARU TAIKO 

Aŭstralia grupo, kiu prezentas aŭtentikan japanan festtamburadon. 

PAŬZO de 25 minutoj 

5. IRON GARDEN (Fera ĝardeno) 

Nova danco kun modema aŭstralia temo. Gi estos prezentata de studentoj el la adelajda 
Centre for Performing Arts, sub la direktado de la finna koregrafo Juha Vanhakartano, kiu 
gastinstruas tie. 

6. TREVOR STEELE, ESPERANTISTO 

Prezento fare de la renoma aŭstralia verkisto kaj instruisto. 

7. LEIGH WARREN, DANCISTOJ kaj AUSTRALIAN STRING QUARTET 

La "Shimmer Shaker" (trembrilaj skuadaj) dancoj el Korda Kvarteto numero 2, de aŭstralia 
komponisto Graham Koehne. 

8. KERIBA SAGUL 

Refoje indiĝena muziko el la nordo. 

Lastatempaj aliĝantoj 

1159 jncj-f S-ino Justyna Janicka, Popiela 7, PL-44-200 Rybnik, Pollando 

1160 jncs-m S-ro Stanislaw Janicki, Popiela 7, PL-44-200 Rybnik, Pollando 

1161 jnct-h S-ino Teresa Janicka, Popiela 7, PL-44-200 Rybnik, Pollando 

1162 aojn-y S-ino Aojama Nacuko, Hon-amanuma 2-44-6 Suginami-ku, Tokyo, 167, Japanio 

1163 coui-b S-ino Coubara Jukiko, Usibuka-mati 3594 Usibuka-si, Kumamoto-ken, 863-19, Japanio 

1164 oeka-j S-ro Oe Kazue, Ookubo-ryouke 99-2 Ekuseru-1-202, Urawa-si, Saitama-ken, 338, Japanio 

1165 ooeh-u S-ro Ooe Hirosi, Ookubo-ryouke 99-2 Ekuseru-1-202, Urawa-si, Saitama-ken, 338, Japanio 

1166 rfsc-k S-ro Rolf Schmidt, Turnhallenstrasse 2, DE-66500 Hornbach/Pfalz, Germanio 

1167 rdha-s S-ino Hannah Ridout, 38 Geddes Street, Victoria Park, WA 6100, Aŭstralio 

1168 rdou-u S-ino Sheryl Ridout, 38 Geddes Street, Victoria Park, WA 6100, Aŭstralio 




1169 djos-o S-ino Slobodanka Djordjevic, Rifata Burdzevica 71, YU-11050 Beograd, Jugoslavio 

1170 vcom-d S-ino Veronika Coombes, 6/20 Gower Street, Summer Hill 2130 NSW, Aŭstralio 

1171 alyu-q S-ro Aloyzas Urbonas, Giedraciu, 93-49, LT-2042 Vilnius, Litovio 

1172 baju-d S-ro Jurgen Bauer, Brahmsstr. 28, DE-73430 Aalen, Germanio 

1173 insi-a S-ino Inge Simon, Brahmsstr. 28, DE-73430 Aalen, Germanio 

1174 aaho-r S-ro Aaron Holding, 76 Sturt Ave., Colonel Light Gardens 5041, SA, Aŭstralio 

1175 jesh-e F-ino Jessica Holding, 76 Sturt Ave., Colonel Light Gardens 5041, SA, Aŭstralio 

1176 mrte-w S-ino Elizabeth Mortimer, 409 Military Road, Largs Bay, SA 5016, Aŭstralio 

1177 mrtm-i S-ro Arthur Mortimer, 409 Military Road, LargsBay, SA 5016,Aŭstralio 

1178 swel-u F-ino Ella Stewart, 50 Grant Rd., Reynella 5161 SA, Aŭstralio 

1179 ango-i S-ino Ana Montesinos de Gomis, 82 Waterford Road Fulham, London, Britio SW6 2DR 

1180 nptz-z Nikolaos Papatrezis, Solonos 110, GR-54248 Thessaloniki, Greklando 

1181 pptb-1 Barbara Papatrezis, Solonos 110, GR-54248 Thessaloniki, Greklando 

1182 glyn-n Glyn Truscott, 2 Hamilton Street, Vale Park 5081 SA, Aŭstralio 

1183 slll-z F-ino Karima Sills, 9 Ballantyne Street, Thebarton 5031 SA, Aŭstralio 

1184 azfa-u F-ino Azar Zenous Faraji, No 80, kh. 6 Park-vey (Shahid Chamran), Tehran 14-417, Irano 

1185 fzmr-b S-ro Mohammad Reza Faraji Zenouz, No 80, Kh. 6Park-vey, Tehran 14-417, Irano 

1186 sija-t S-ino Sija van Wijngaarden, Helgaflats 6'eme Hendrick Staersweg 427, NL-3067 VV Rotterdam, 
Nederlando 



Numero 2 - lundo 21-a julio 1997 


La 83-a UK en Montpellier, Francio 

Deĵoranto ĉeestos ek de mardo je la 9-a horo ĉe la giĉeto. Vi trovos tie informilojn 
kaj aliĝilojn. 

Se vi havas tre specifajn demandojn, kontaktu la prezidanton de LKK Claude 
NOURMONT [KN 660]. 

Artikoloj... 

Materialon por La Lumilo bonvolu lasi ĉe la Informejo. Estas tie raportiloj, kiujn vi 
povas uzi. 

Publika fotokopiilo 

Troviĝas en La Verda Kanguruo. 

Sanservo 

Pro sanproblemoj iru al la Informejo, kie troviĝas simplaj solvoj. Se vi estas tre 
grave malsana, oni vokos kuraciston al la Informejo. 

La Lumilo 

Estas senpaga, sed se vi prenos pli ol unu ekzempleron, bonvolu pagi po 20 
cendojn. 

Literaturaj duonhoroj 

Mardon je la 16-a horo, Spomenka Ŝtimec prezentos fragmenton el sia priaŭstralia 
novelo "La Aŭstralia Pupo". Si ankaŭ aŭtografos siajn librojn (Ombro sur interna 
pejzaĝo, Tena, ktp.) kaj respondos al demandoj. 

-iaŭdon je la 16-a horo, Harald Schicke (La korpo de la homo, Germanaj bieroj kaj 
bierkulturo) faros same. Ambaŭ renkontiĝoj okazos en la Libroservo. 

Pliaj aŭtoraj duonhoroj estas organizotaj. Interesatoj anoncu sin ĉe Istvan Ertl, n-ro 
401. 

IKU prelegantoj subskribas 

Ĉu vi deziras renkonti la prelegantojn de la Internacia Kongresa Universitato? 


Ili partoprenos la aŭtoran IKU-horon en la Libroservo, lundon inter la 15-a kaj la 



16-a horoj, kaj aŭtografos la IKU-libron, kiu enhavas iliajn prelegojn. Pli ol 70 
paĝoj, kvin prelegoj, aŭtoraj subskriboj - ĉio kostas nur 6 A$. 

Rondo kata, katamikaro 

Okazos kunveno en ĉambro Ross, kunvenejo 10, lundon la 21-an je la 14-a horo. 

Arboplantado 

Antaŭ kelkaj jaroj ni komencis planti pacarbon okaze de Esperanto-kongreso aŭ 
somerkursaro. Troviĝas tri tiaj arboj ĉirkaŭ la pacostango oriente de Sir Edwin 
Smith Avenue, Nordadelajdo, proksime al la malsanulejo por virinoj kaj infanoj. 

Du pliaj troviĝas en la parko 'Pennington Gardens' okcidente de King William 
Road, Nordadelajdo, inter la rivero kaj la katedralo Sankta Petro. 

-iaŭde je la 16-a, en ĉi-lasta loko, okazos plantado de Esperanto-arbo. Ciuj 
kongresanoj estas kore invitataj partopreni por kuncelebri la okazon. 

Vizitu aborigenan kolegion - Taundi 

Profesia instruisto de la angla, samideano Sandor Horvath, kiu instruas en Taundi, 
aborigena lemejo en Port Adelaide, gvidos ekskurson tien merkredon la 23-an de 
julio. 

Ekskursanoj inspektos mapon, montrantan pratempajn tribajn limojn. Oni eksponos 
aborigenajn artaĵojn. La ekskurso estos kvazaŭ interkona afero, ĉar la aborigenoj 
interesiĝas pri la intemacia lingvo. Pro tio ĝi estos senkosta, sed oni devas esti preta 
prezenti sin kaj la hejmlandon, por pruvi la utilon de Esperanto. Bonvolu amasiĝi ĉe 
la kongreseja ekskursa budo 30 minutojn antaŭ tagmezo. 

La trajno foriros je 12h07. 

Vizitu Glenelg-on 

Glenelg valoras la penon viziti. Tion vi povas fari per tramo, kiu ekiras el Victoria 
Square laŭ King William Street. 

En Glenelg, vizitu la restoracion "Buffalo". Gi replikas la ŝipon, kiu alvenis al 
Holdfast Bay la 26-an de decembro 1836. 

Lingvo kaj Paco: Lingvopax 

Denis Cunningham, reprezentanto de UNESKO kaj ĝenerala sekretario de 
Intemacia Federacio de Instruistoj pri Vivantaj Lingvoj, prezentas la projekton. Gin 
UNESKO iniciatis en 1987, konstatinte, ke plurkulturaj socioj kaj lingva diverseco 
ludas ĉiam gravan rolon. 


La ideo estas, ke lingvoinstruado devas kontribui al edukado por paco. Ĉar 



Esperanto estas jam internacia komunikilo, ĝi povas taŭgi kiel perilo por tiu celo. 

Unu voĉo 

Ewe-calyptus, la muzikgrupo por la balo, tre kuraĝe kaj malavare konsentis 
surkompaktdiskigi kantojn el la aŭstralia kantaro. Ok el la kantoj aŭdeblas duan 
fojon, sen vortoj, por ke oni povu "karaoke"-stile kunkanti. Unu el la kantistoj havas 
fortan aŭstralian prononcmanieron, sed preskaŭ ĉiuj liaj kantoj aŭdeblas ankaŭ 
senvorte. Eventuala profito iros al la Aŭstralia Esperanto-Asocio, do ni petas, ne 
piratkopiadu. Kaj la kvalito de la muziko? Vi nur aŭskultu! 

Se vi jam aĉetis la kompaktdiskon, bonvolu kontroli, ĉu fakte estas disko en la 
skatolo. Se ne, reportu ĝin al la memoraĵo-vendejo. 

Biciklaj ekskursoj 

Dum la kongreso vi havos eblon partopreni du biciklajn ekskursojn, organizitajn de 
la loka bicikla klubo kaj Biciklista Esperantista Movado Internacia (BEMI). La 
unua ekskurso okazos mardon je la 10-a horo ekde la North Adelaide Railway 
Station. Oni biciklos 40 kilometrojn tra la kamparo je 20 kilometroj hore. La dua 
ekskurso okazos sabaton je la 13-a horo ekde Victoria Square. La distanco estos 25 
kilometroj je malstreĉa rapideco. La unua ekskurso taŭgas por iom spertaj 
biciklantoj, la dua por nespertaj biciklantoj. Vi estas petataj kunporti proprajn 
biciklojn. 

Bonvolu vin turni al s-ino Yvonne van den Hork [kn 244] dum la lunda lunĉpaŭzo 
en la Verda Kanguruo apud la afiŝtabulo, por aliĝi kaj ekhavi informojn kiel akiri 
biciklon. Maksimuma kvanto da partoprenantoj: 20 homoj. 

Aŭstralia somerkursaro 

La venonta aŭstralia somerkursaro okazos en Ipswich, Kvinslando, en Januaro 
1998. Tiuj, kiuj volontas helpi pri la programo kaj la preparoj, bonvolu ĉeesti 
kunsidon en ĉambro 8, vendredon la 25-an je la 16-a horo. 

La bekmamulo 

La ornitorinko certe prezentis al la pioniroj tre strangan beston. La unua ekzemplo, 
kiun ili sendis al Anglio en 1797, estis ne akceptita kiel vera besto. Oni kredis ke iu 
fabrikis ĝin el ansero kaj talpo. 

Eble tiu klarigas kial la fruaj pioniroj nomis ĝin anserotalpo. La tiutempaj 
biologiistoj unue donis al ĝi la genron Platypus (Greke platapiedulo) sed poste ili 
trovis, ke iu jam uzis tiun nomon por skarabo kun plataj piedoj. Do, la sciencistoj 
ŝanĝis la genron al Ornitorinkus (Birdbekulo). 

Malgraŭ tio, la ordinaraj homoj daŭrigis la nomon platypus [platipus]. La specion la 
biologiistoj nomis "anatinus". Tiu signifas anaseca. 


Estis pli facile trovi genron kaj specion ol klason por la besto. Ĉu ĝi estas amfibio? 



Gi vivas multe en akvo. Ĉu ĝi estas birdo? ĉi havas bekon kaj palmopiedojn. Ĉu ĝi 
estas rampulo? ĉi kovas ovojn. (Ne estis ĝis ĉ. 1885 ke iu tion eltrovis). Ĉu ĝi estas 
mamulo? ĉi havas felon kaj mem altigas la korpotemperaturon, kaj la ino nutras la 
idojn per lakto. 

Pro la lasta kialo oni decidis klasi ĝin kiel mamulo. 

Sed kia mamulo? Gi ne havas poŝon tial ne estas marsupiulo. Ial sciencistoj donis al 
ĝi la ordon "monotremata" (Greke unutruulo) aŭ "kloakulo". Domaĝe, ĉar tiu ordo 
ne vere apartigas ĝin de aliaj mamuloj. 

Do ni akceptu la nomon ornitorinkon en Esperanto. Sed eble por similigi la ofte 
uzatan nomon Platypus taŭgus Platabuŝulo. 

Mesaĝo al la patronoj de TEJO 

Karaj amikoj de TEJO, koran saluton al vi en la UK. Kutime mi, aŭ alia TEJO- 
reprezentanto, persone direktas tiujn vortojn al vi dum la tradicia Akcepto de 
Patronoj. 

Bedaŭrinde, ni ne sukcesis aranĝi tiun ĝuindan kunestadon ĉi-jare, ĉar tre malmultaj 
TEJO-aktivuloj ĉeestas la UK-on. Pro tio mi elektas tiun ĉi vojon por esprimi al vi 
mian grandan dankon pro via valora subteno. 

Mi esperas ke vi tamen renkontos kelkajn junajn ĉeestantojn, kaj mi certas ke estas 
vi niaj plej bonaj ambasadoroj por kuraĝigi ilin kaj entuziasmigi ilin pri nia laboro. 

Havu bonan kongreson! 

Nome de TEJO salutas Danny ten Haaf - Prezidanto. 

Faka agado 

La faka giĉeto funkcios dum la tuta kongreso, kaj fakoj asocioj povas ĝin uzi libere. 
ĉi troviĝas en La Verda Kanguruo. Se vi deziras pli bone konatiĝi kun la faka kaj 
scienca agadoj de UEA aŭ informiĝi kiel aliĝpeti al UEA kiel nova faka asocio, 
venu al la faka forumo, vendredon je 10h30 en salono Ross. 

Gazetara Konferenco 

La 19-an de julio posttagmezeĵurnalistoj kaj raportantoj de E-gazetoj, radio- 
programoj kaj farantoj de filmoj konatiĝis kun la prezidanto de la kongreso, la 
prezidanto de LKK kaj membroj de la kongresa "Gazetara Servo". 

Prezidanto Lee informis pri la agado de UEA ĉe UN. Kvankam lingvaj problemoj 
kaŭzas grandan prokraston kaj koston por la organizaĵo, la aktualaj proponoj de la 
Ĝenerala Sekretario ne ampleksas interpretadon aŭ tradukon. Sed tio eble estos 
okazo por UEA akiri publikigon pri la problemo. 


Oni notis, ke la lanĉo de la libro verkita de Profesoro David Crystal, pri la angla 



lingvo, ĵus donis okazon por parolado de D-ro John Wells pri Esperanto. (Vidu "La 
Lumilo" numero 1). 

Prezidanto Lee informis ankaŭ pri tio, ke D-ro Claude Piron lastatempe persvadis la 
Altkomisiiton de UN pri Homaj Rajtoj akcepti kiel oficialan tekston la E-tradukon 
de la Deklaracio Pri Homaj Rajtoj, faritan de D-ro Piron, D-ro Ralph Harry, Eskil 
Svane kaj aliaj diplomatoj, juristoj kaj lingvistoj. 

D-ro Harry informis, ke membroj de EJA (la asocio de juristoj) preparas, kun la 
helpo de d-ro Piron, definitivajn tekstojn de ĉirkaŭ dudek dokumentoj, kiaj La ĉarto 
de UN, La Konvencioj pri Homaj Rajtoj kaj la Rajtoj de Infanoj, la Traktato pri 
Diplomatiaj kaj Konsulaj Rilatoj. 

Oni intencas meti tiujn tekstojn sur la Interreton, dum la Aŭstralia Registaro same 
faros por la anglaj versioj. 

S-ro Andrzej Pettyn sugestis, ke estu en venonta kongreso "Tago pri Informado", en 
kiu ĉiuj kongresanoj lernu pri la praktikaj aspektoj de poresperanta informado. 

Oni sugestis organizi okazon ankaŭ por pli ampleksa diskutado pri la "interna ideo" 
de Esperanto. 

Internacia ILEI-konkurso 

Gvidanto de la konkurso, s-ro Geza Kurucz, kompilis specialan kongresan 
numeron. Vi estas petataj transdoni viajn respondojn al la budo de ILEI ĝis laĵaŭda 
vespero (22-a de julio je la 17-a horo). Rezultoj vendrede. Pli da informoj pri la 
konkurso troveblas ĉe la ILEI-budo. 

1. Malkonfuzu la bestonomojn: kropo, morderado, noleo, rosepa, agmeelro, 
laoko. 

2. Skribu almenaŭ ses dusilabajn vortojn kun la finaĵo "oro". 

3. Li malgaje pasis tie du semajnoj. Korektu la erarojn. 

4. Kompletigu la proverbon: Ju pli ... la sonĝo des pli ... la vekiĝo. 

5. Kompletigu per posesivoj: Mia kuzino multe ŝatas ... dormoĉambron. Ŝi tre 
bele omamis ĝin. Ciuj diras al ŝi, ke ... ĉambro estas plej agrabla. ... 
gepatroj multe elspezis por la ornamado de la ĉambro de ... filino, kiu nun 
mirigas ĉiujnper ... raraj mebloj kaj pentraĵoj. 

6. Kiujn periodaĵojn eldonas ILEI? 

7. "Ni estas movado por efika transnacia edukado." E1 kio la citaĵo? 

8. Esperanto aperis en Aŭstralio en la jaro 1905 sub la gvido de Robert Booth. 
En kiu urbo? 

Ligo de samseksamantoj 

La ligo de samseksamaj geesperantistoj (LSG) kunvenos je la 19-a mardon, antaŭ la 
salono "La Verda Kanguruo", por iri kune al neformala renkontiĝejo. 


Oni proponis, ke ĉi tie oni ne rajtas diri "krokodili" - devas esti "kangurui" - salti de 




unu al alia lingvo. 


Flosanta pasteĉo 

Tre proksime al la kongresejo troviĝas pasteĉvendejo. Gi situas tuj antaŭ la fervoja 
stacidomo, kaj facile troveblas, se vi nur sekvos vian nazon. Multajn jarojn ĝi 
pasigis tie, kaj jam antaŭ longe fariĝis sudaŭstralia tradicio. 

Ne nur adelajdanoj, sed ankaŭ multaj aliaj sudaŭstralianoj, kiel ankaŭ turistoj el tuta 
Aŭstralio kaj eĉ el la tuta mondo, venas kaj aĉetas siajn pasteĉojn tie. 

A1 la kongresano, kiu, manĝinte unu, submetos al "La Lumilo" la plej amuzan 
priskribon de ĝi, ni donos premion. 

Ĉu vi postkongresos en Nov-Zelando? 

Se vi jam aliĝis al la novzelanda ekskurso, kiu komenciĝos la 30-an de julio, 
bonvolu kiel eble plej baldaŭ sciigi la ekskursan servon, ĉe la giĉeto en la 
ekspoziciejo, pri la precizaj detaloj, ekz. kiam vi alvenos al Aŭklando kaj la 
flugnumero, kaj viaj nomo kaj kongresnumero, por ke ni povu bonvenigi vin kaj 
akompani vin al la hoteloj, "Quality" kaj "Logan Park". 

Ni antaŭĝuas interkonatiĝon kaj agrablajn travivaĵojn en Aotearoa. 

Sepa-taga Adventista diservo 

Okazos Sepa-taga Adventista diservo sabaton en Angas Street en Adelajdo. Se 
plaĉus al iu ĉeesti, bonvolu demandi al Margaret Chaldecott, kiu loĝas en la domo 
Cathcart [kn 563]. 

Internacia Kongresa Universitato 

Esperanto estas unika fenomeno en la soci-kulturo de lingvoj, kaj la Internacia 
Kongresa Universitato estas unika institucio ene de la fenomeno Esperanto. Gi rekte 
ligiĝas al la rolo de Esperanto en la scienco kaj en universitata instruado. 

En la pasintaj jaroj UEA klopodis eldoni la tekstojn de la prelegoj - kutime post la 
kongreso. Tamen ofte en internaciaj sciencaj konferencoj, kaj ankaŭ en ordinaraj 
universitataj kursoj, la tekstoj de la prelegoj estas haveblaj antaŭe. 

Ĉi-foje UEA eksperimente provas sekvi tiun metodon, ofertante la IKU tekstojn 
komence de la kongreso, haveblaj al ĉiuj kongresanoj - ne nur al la partoprenantoj 
de la IKU. Tio ebligos al la aŭskultantoj utiligi la tekstojn por prepariĝi kaj por pli 
bone sekvi la prelegojn. Tio ankaŭ ebligos al tiuj kongresanoj, kiuj ne povas viziti 
ĉiun prelegon, tamen konatiĝi kun la enhavo. 

En la broŝuro vi trovos la tekstojn de tiuj IKU prelegantoj, kiuj liveris siajn tekstojn 
antaŭ la UK. La IKU broŝuro estas 70-paĝa, enhavas la tekstojn de kvin prelegoj, 
kaj estas aĉetebla por nur 6A$ ĉe la Libroservo kaj en la IKU prelegoj. 



E1 Popola Ĉinio 

Kunsido de legantoj de E1 Popola Ĉinio okazos 9:00-10:00, 22-an, mardon, en 
salono Hodler. 

Prelego de Konfucea prafilo pri konfuceanismo okazos 15:15-16:15, 22-an, mardon, 
en salono Hodler. Vi aŭdos, kion instruas la majstro al la posteculoj 2000 jarojn 
poste. 

Duonkripta krucvortenigmo 
Horizontale 

I. Antaŭa. 

3. Son', kiun faras pura vitro senigita je brutoloĝejo. 

5. Dorsa elstaraĵo. 

7. Havas la ĝustan ideon kaj sen krampo aliformiĝas. 

9. Bird' estas membro. 

10. E1 kontrabaso nova aŭdeblaĵo. 

II. Pro tio, ke mankas al la durada veturilo finaĵo. 

12. Stanco, kiu, rilatigite al dombesto, estus subita konstema okazaĵo. 

14. Riĉa je iu elemento esprimanta estran volon. 

17. Apartenanta ekskluzive. 

19. Metamorfozo. 

20. Konforme al la dudek-sesa litero. 

21. Page prunteprenas per reordigo de la ordono, ne malhelpu! 

23. Sidrimedo kun la supozo, ke sekvas interjekcio. 

25. Manier' rigardi aferon. 

26. En tia maniero, en kia oni devas kapti elefanton. 

27. Poerno, kiu legiĝas same ambaŭdirekte. 

28. Virino, kiu estus deziriga, se ĉe la komenco ŝi inversiĝus. 



Vertikale 


1. Rilata al seninteresiĝo. 

2. Havos koran inklinon al profeto. 

3. Mona^fa kapvesto. 

4. Ideologio el postecularo, en kiun ennretiĝis Esperanto. 

5. Sentas plezuron pro. 

6. Unuartista muzikaĵo rearanĝita en ĉefurbo. 

7. Faras petolan salton. 

8. Tintilet'. 

12. Lavpurigil' inverse rilata al preterir'. 

13. Malproksimen. 

15. Speco de stang' troviĝanta en sekure ligitaj etendaĵoj. 

16. Unupunkta kartonfolieto. 

18. Alvoko al batalo. 

19. Tempo, en kiu la pacigantoj estas pretaj ekveturi. 

21. Organa likvaĵ'. 

22. E1 seri' da nornoj fariĝas esprimmanier'. 

23. Forta tremigo. 

24. Nulo apartenanta al ni, apartenanta al iu. 

La solvo aperos mardon. Samtempe ni prezentos novan krucvortenigmon. Se vi 
trovos la enigmon ne tro malfacila, la redakcio volonte ricevos viajn solvojn. La 
unua submetinto de la ĝusta solvo ricevos premie ekzempleron de la morgaŭa 
numero de "La Lumilo". Ankaŭ, se li aŭ ŝi ne protestos, ni publikigos ŝian aŭ lian 
nornon. 



Numero 3 - mardo 22-a julio 1997 


Statuoj 

Frue la statuo de Kolonelo Light (vidu La Lumilo-n, n-ron 1) staris en Viktoria 
Placo, kaj personoj kutime supozis, ke li fingromontras kaj diras, "Kiu iras tie?" 
Estis ankaŭ statuo de Charles Stuart: li staris kun mano ĉe la okuloj kaj diris, 

"Kie?". Tria statuo estis tiu de George Bass, kiu staris rekte, manoj ĉe la korpo, 
dirante "Mi faris". 

Antaŭ ĉirkaŭ 30-35 jaroj, oni translokis la statuon de kolonelo Light al monteto 
Montefiore, tial ke li nun fingromontras al la urbego kaj diras "Jen loko por vilaĝo". 

Aferoj UEA-aj 

La komitato de UEA kunsidis lundon, la 21-an de julio. 

Dum la trakto de la estrara raporto oni ĉefe diskutis pri landa agado kaj la rilatoj 
kun eksteraj instancoj. Raportiĝis, ke la rilatoj kun UNESKO nun estas pli fortaj ol 
antaŭe, pro nova ordigo de la kunlaboro kun neregistaraj organizaĵoj kaj pro pli 
aktiva agado flanke de UEA. Do la landaj asocioj estas invititaj starigi kunlaboron 
kun la UNESKO-komisiono de la koncerna lando. 

La jarraporto de la estraro estis akceptita senŝanĝe. 

La komitato decidis labori laŭ la gvidlinioj prilaboritaj por Kampanjo 2000. Oni 
ankaŭ invitas la landajn asociojn labori laŭ tiuj prioritatoj. Per siaj propraj 
laborplanoj la landaj asocioj devas prioritatigi la por ili plej gravajn erojn. UEA 
gvidos la laboron per nova komisiono elektita de la komitato. Gi konsistas el 
prezidanto Lee, S-ro Corsetti kaj S-ro Buller. 

Poezia bukedo 

Suzanne Holton diras, ke kiam ŝi komencis lemi Esperanton ŝi decidis serĉi 
poemon, kiun ŝi povos adapti al muziko. Si estis tre ekscitita trovi kolekton da 
Esperantaj poemoj de Bertram Potts. Laŭ ŝi, ili preskaŭ per si mem kantiĝis. 

Si aranĝis tri el ili, kiujn lernis la partoprenantoj en la aŭstralia somerkursaro en 
Januaro 1997. Responde al kuraĝigo, ŝi poste muzikigis pliajn tri kaj eldonis ĉiujn 
ses en volumeto, kiun oni povas aĉeti aŭ en la Libroservo aŭ de s-ino Holton mem. 

La titoloj de la kantaro estas: 


Mi krias hura 
Pluvonubo 
La ligna lulĉevalo 



La ŝafideto 

Se nur mi estus rubekolo 
La sablokastelo. 


Juna kantistino 

La aŭskultantaro ĉe la hieraŭa lunĉpaŭza koncerto estis tute sorĉita de la kantado de 
ok-jara Emese Kochardy el Ipswich. La ĉarmulino prezentis en Esperanto, purvoĉe 
kaj klarvorte, ses kantojn, ĉefe aŭstraliajn. Ŝi uzis la mikrofonon kun memfido, estis 
vortperfekta, kaj tute kaptis la atenton de la ĉeestantaro. Gratulojn al ŝi, kaj al ŝiaj 
instruistoj kaj lingvaj kaj muzikaj. 

Sonbendoj 

Oni surbendigas multajn sesiojn de la kongreso. Sonbendoj estas vendataj en Verda 
Kanguruo. Por grandaj kvantoj, mendu ĝis vendredo 15h00, kaj ili estos haveblaj je 
sabato. 

Mesaĝoj 

Ne forgesu serĉi vian kongresnumeron sur la mesaĝtabulo ĉe la enirejo de La Verda 
Kanguruo. 

Aŭtoraj duonhoroj 

Estas jam aranĝitaj pliaj renkontoj kun aŭtoroj. Amri Wandel estos en la Libroservo 
rnardon la 22-an de julio, je 15h30. Gilbert R Ledon faros same ĵaŭdon la 24-an, je 
llhOO. Trevor Steele (Sed nur fragmento, Falantaj muroj, Apenaŭ papilioj en 
Bergen-Belsen, kpt.) estos tie vendredon la 25-an, je 16h00. 

Eblas organizi pliain "aŭtorain duonhoroin". Interesatoi bonvolu sin anonci ĉe 
Istvan ERTL [kn 401]. 

Hungara renkontiĝo 

La renkontiĝo okazos vendredon vespere en antaŭurba restoracio. Ni kolektiĝos je 
17h00 antaŭ La Verda Kanguruo. Venu ĉiuj, kiuj volas kontaktiĝi, kaj praktiki la 
patrinan lingvon, kun la nun-hungaraj samideanoj. Pluraj informoj estas haveblaj 
(kongresaj numeroj 646 kaj 751). 

Kie fumo, tie fajro 

Ni konscias, ke la plej multaj kongresanoj ne fumas, kaj ke fumado certe ne sanigas 
(kio pri drinkado?). Tamen apenaŭ kredeblas, ke en la tuta granda kongresejo 
ekzistas eĉ ne unu eta ĉambro, kie 

fumantoj povas agrable sidi kaj babili inter si. Starado ekstere estas ĝena kaj 
malkomforta, precipe kun konsidero al la malvarma vetero. 


Ekskurso al Hahndorf 



Okazos vendredon 25-an de julio, je 9h30 ĝis 13h00, duontaga ekskurso en 
histoririĉa Hahndorf. Hahndorf estas unikstila aŭstralia vilaĝo en la adelajda 
montetaro. Abundas en la ĉefstrato belegaj kaŝtanaj kaj ulmaj arboj. La plimulto el 
la konstruaĵoj jam estas zorge riparitaj. La urbeto havas malstreĉan, malnovmondan 
etoson. Oni promenos por ĝui la "metiajn" butikojn kaj la germanan kulturon. 

Kangurua Insulo 

Bonvolu atenti pri la merkreda ekskurso al Kanguruinsulo. Kontrolu zorge vian 
bileton, ĉar tri apartaj komencaj horoj ekzistas. Ne ĉagreniĝu, se via kunulo 
komencos je malsama horo, ĉar ni ĉiuj rerenkontiĝos sur la insulo. 

IKU prelegantoj subskribas 

Ĉu vi deziras renkonti la prelegantojn de la Intemacia Kongresa Universitato? 

Ili partoprenos la aŭtoran IKU-horon en la Libroservo, hodiaŭ inter la 15-a kaj la 
16-a horoj, kaj aŭtografos la IKU-libron, kiu enhavas iliajn prelegojn. Pli ol 70 
paĝoj, kvin prelegoj, aŭtoraj subskriboj - ĉio kostas nur 6 A$. 

Enigmo 

Kio estas verda ekstere kaj ruĝa interne, havas nigrajn semojn, kaj povas salti tiom 
alten kiom la turo Eifel? 

La respondo estas akva melono. Gi estas verda ekstere, mĝa interne kaj havas 
nigrajn semojn. 

Do kio pri saltado tiom alten kiom la turo Eifel? La akva melono ne povas salti tiom 
alten kiom la turo Eifel. Sed kiom alten povas salti la turo Eifel? 

Kongresa kantogrupo 

Ĉiu, kiu deziras partopreni neformalan kantgrupon, bonvolu kontakti Kay Andersen 
aŭ Gaye Phillips ĉe la loĝiga servo pri la aranĝo de provkantado. 

Lingvoj forte minacataj! 

Daniele Vitali (kn 880) lertlingve prilumis la situacion de la lingvoj de la 
malgrandaj nacioj en Eŭropo, kadre de sinprezento de IKEL, la Intemacia Komitato 
por Etnaj Liberecoj. Estas interese, ke ekzistas multe pli da minoritataj lingvoj ol 
oficialaj. Kelkaj el tiuj minoritataj lingvoj estas subtenataj de la ŝtato kaj 
revigligataj (ekz. la romanĉa), dum aliaj suferadas la sorton de marĝenigo kaj 
pereigo (ekz. la alzaca, bretona). IKEL estas organizaĵo, kiu intervenadas ĉe 
koncernaj oficialaj instancoj por forigi diskriminaciojn kontraŭ etnoj kaj raportadas 
en sia informilo "Etnismo". 

Vizito al aborigena kolegio 


Kiel sciigite en la hieraŭa numero de La Lumilo, Sandor Horvath gvidos ekskurson 



al la aborigena kolegio merkredon la 23-an de 1 lh30 ĝis 4h00. Se vi interesiĝos 
bonvolu skribi vian nomon sur la listo ĉe la ekskursa budo. Bedaŭrinde nur 20 
povas partopreni. 

Bonvolu noti, ke pro tio, ke La Verda Kanguruo estos fermita morgaŭ, merkredon la 
23-an, ni ne povos amasiĝi ĉe la ekskursa budo, kiel anoncite en La Lumilo hieraŭ. 
Anstataŭe oni renkontiĝu antaŭ la pordo de La Verda Kanguruo. 

Salutmesaĝo de Kofi Annan, ĝenerala sekretario de UN 

Goje mi salutas membrojn de la Universala Esperanto-Asocio kuniĝantajn en 
Adelajdo por ilia 82-a kongreso. 

La temo de via kongreso— toleremo kaj justeco en multkultura socio—estas esenca 
demando por multaj homoj. Ni devas pritrakti du kontraŭajn tendencojn en nia 
hodiaŭa mondo. Tiom da aspektoj de niaj vivoj ekonomiaj sociaj kaj kulturaj 
interligiĝas je tergloba skalo, unuigante la homaron kiel neniam antaŭe. Samtempe 
aliaj fortoj laboradas, estigante la dividon kaj subdividon de blokoj, nacioj kaj eĉ 
urboj. 

La lingvo havas rolon en ambaŭ ĉi tiuj tendencoj. Gi povas kunigi la homojn; oni 
povas uzi ĝin por disigi nin kaj tenu nin apartaj. La lingvo povas esti repacigilo, kaj 
la lingvo povas esti batalilo. 

Unuiĝintaj Nacioj stariĝis kun la celo servi kiel centro por harmoniigi la agadon en 
nacioj, dum ili celas atingi amikajn rilatojn kaj internacian kunlaboradon. 
Interkomunikado estas tute fundamenta por tiu celo. Ni havas mesaĝon por 
proklami —mesaĝon kiu centriĝas je justeco, toleremo kaj homaj rajtoj. La 
organizaĵo dependas de la multaj neregistaraj organizaĵoj, kiuj laboras kune kun ĝi 
por helpi komuniki la mesaĝon je la popola, aparte je la loka nivelo. 

Mi estas dankema al la Universala Esperanto-Asocio pro ĝia laborado por 
antaŭenigi lingvon kiel rimedon por kunigi la homojn kaj pro ĝia deziro celebri la 
universalan deklaracion pri homaj rajtoj dum ni alproksimiĝas al la kvindeka 
datreveno de ties akcepto. Mi esperas, ke reveninte al viaj komunumoj vi ĉiuj 
helpos enfokusigi la atenton sur ĉi tiu gvidsigna atingo en la strebado por certigi 
vivon de digneco por ĉiuj. 

Mi deziras por vi ĝueblan kaj fruktoplenan semajnon en Adelajdo. 

Aŭkcio 

Memoru, ke la nepreterlasebla aŭkcio okazos vendredon, ekde 10h30. Do ne tro 
ŝarĝu vian buĝeton per akiro de bumerangoj kaj diĝeriduoj. Retenu vian financan 
bonstaton ĝis la aŭkcio! 

La aŭkciaĵoj estos montrataj en la libroservo ĵaŭdon inter lOhOO kaj 12h00. 


Rondo Kato 



La Rondo Kato okazigis sian kunvenon lundon la 21-an de julio, de 14hl5 ĝis 
15h00, en salono Ross. 

La kunvenon gvidis Bob Felby. Li parolis pri la kongresa temo: toleremo kaj 
justeco en "multkultura" socio. Li diris, ke la aŭstralia registaro ne montras multe da 
toleremo aŭ justeco al la sendefendaj katoj. Partoprenis 17 katamantoj el 8 landoj. 
Oni sin prezentis, kaj priparolis siajn katojn. 

Monda turismo 

Monda Turismo kutime organizas grupvojaĝon al UEA-Kongresoj. Ankaŭ nun al 
Adelajdo venis grupo de 19 geesperantistoj el Pollando kaj Litovio. Planita estis 
alveno de 24 personoj, sed pro neesperantistaj problemoj kvin restis hejme. Nia 
programo en Aŭstralio konsistas el busvojaĝo Adelajdo-Melburno-Kanbero- 
Sidnejo-Brisbano kun du tagoj en Sidnejo. Dum la tuta tempo akompanas E- 
gvidanto. 

Forveturo el Adelajdo la 26-an vespere kun alveno en Brisbano matene la 1-an de 
aŭgusto. 

Esperanta poŝtmarko 

En Kroatio aperis nova poŝtmarko pri Esperanto. Gi estis eldonita okaze de la unua 
kongreso de kroataj esperantistoj en majo 1997. Sur ĝi aperas la portreto de 
Zamenhof. Se vi estas kolektanto, serĉu vian ekzempleron en la Libroservo. 

Esperanta monero eldonita okaze de la sama kongreso estas akirebla ĉe Kroata 
Esperanto-Ligo. 

Porvirina movado 

Ni varbas membrojn, kiuj havas intereson pri la porvirina movado. Ni intencas 
fondi fakan asocion, kiu ĉefe traktos pri seksaj diskriminacioj. Se vi interesiĝas pri 
tio, bonvolu lasi vian nomon kaj kongresan numeron sur mesaĝa tabulo aŭ sendi ilin 
rekte al la suba adreso. 

Ni unue varbas membrojn, kaj poste organizos fakan asocion, kiu kunlaboros kun 
UEA. Ne estas laŭseksa limo. Se eblos, ekde la venonta jaro ni okazigos 
fakkunsidon kadre de la UK. 

Kontaktadreso: CHOI YUN HUY, Hortensio, Yeogchon 1 dong 32-37, Eunpyeong- 
gu, Seoul, 122-071 Koreio. 

Dankon 

Oni petis nin danki la afablajn esperantistojn, kiuj trovis kaj redonis la sakon 
forlasitan en la Sud-Aŭstralia Muzeo. 


Festa koncerto 



Ĉu vi ŝatis la muzikon kiun la LKGT Kvarteto ludis dum la solena inaŭguro, 
sabaton matene? Se jes, vi povos ĝui pli da bona muziko ĉe duhora festa koncerto, 
kiun la Kvarteto prezentos en halo Zamenhof ĉi-vespere, mardon la 22-an. La 
koncerto ekkomenciĝos je 20h00. Pli da informo pri la kvar talentaj junaj 
kordinstrumentistoj vi trovos sur paĝo 43 de la Kongresa Libro. 

Zamenhofa spektaklo 

Jadvviga Gibczynska estas ne nur profesia aktorino, sed ankaŭ verkisto, reĝisoro kaj 
surscenigisto. Tiun aron da talentoj ŝi manifestos ĉi-vespere (mardon, la 22-an) en 
halo Lapenna, de 16h30 ĝis 17h30, kiam ŝi prezentos sian spektaklon, Zamenhof. 

Alian teatraĵon, Noemi, verkitan de Paul Gubbins, ŝi prezentos en halo Linton 
vendredon la 25-an, je 17h00. 

Konversacia rondo n-ro 2 

La rondo okazas ĉiutage en la salono Linton (n-ro 5). Gin gvidas Andreo Pettyn el 
Pollando [kn 1137]. La temo estos paroligaj strukturismaj ekzercoj kaj la 
prononcado en praktiko. 

Oni vigle konversacias samtempe lemante la gvidadon de studrondoj por poste 
utiligi la spertojn en la hejmloko. Oni konatiĝas kun kelkaj "studmaterialoj" de A 
Pettyn, i.a. "La E- Fonetiko en Praktiko", "Esperanto en dialogoj" kaj "Laŭtemaj E- 
konversacioj". En la konversacia rondo regas amika etoso kaj bona humoro. 

Foto-servo 

Vi povas lasi viajn filmojn ĉe la fotoservo antaŭ 13h00 kaj kolekti ilin la postan 
tagonje 13h00. 



unu aro 

du aroj 

12 fotoj 

$6.00 

$10.00 

24 fotoj 

$8.00 

$13.00 

36 fotoj 

$11.00 

$17.00 


Mesaĝo el Okcidenta Aŭstralio 

Ni ricevis de Okcidenta Aŭstralio la jenan mesaĝon: "Ni bondeziras al vi sukcesan, 
profitodonan kongreson. Prezidanto kaj anaro de la Esperanto-Ligo de Okcidenta 
Aŭstralio." 

Ekskursoj 

Por preskaŭ ĉiuj ekskursoj necesas ŝuoj taŭgaj al promenado. Ni konsilas, ke tiuj, 
kiuj inklinas al vojaĝmalsano, glutu medikamenton antaŭ ekskursoj al 
Kanguruinsulo, Coorong, Barossa kaj Kamparaj Travivaĵoj. 



Warrawong estas pli malvarma ol Adelajdo. Por ĝi oni bezonas gantojn kaj dikajn, 
varmigajn ŝtrumpetojn. Kunportu la kantaron al la tuttagaj ekskursoj. 

Bonvolu noti, ke oni rajtas manĝigi bestojn kaj birdojn en Cleland per nur tie aĉetita 
nutraĵo, kaj tute ne sur Kanguruinsulo. 

Duonkripta krucvortenigmo 

Horizontale 

I. Altgrade kun uzo de nevira tempo. 

8. Simpla homo. 

9. Plene malsekigit'. 

10. En altvalora violon ĉelo troviĝas manĝaĵo. 

II. Fari dumdorman bruon, reordigante subitan voĉan sonon. 

12. Mankas finaĵo al tio ĉi. 

14. Tamen. 

16. Inteme de cirklo estas monunuo. 

17. Kiel oni povas ricevi sciigon, prilaborante iun metalon. 

18. Stumbl'. 

20. Fari, ke io konformu al la postuloj de senpartia traktado. 

22. Noktaj birdoj. 

23. En vere spektema homo kuŝas estim'. 

24. Fieraĉo. 

Vertikale 

1. Meze de la teren' de la virinoj. 

2. Daŭra ago pretigi por sporta konkurso. 

3. Esti necesa sen rilato al. 

4. Aferisto en fortiga adverbo kaptis frukton, preterlasante tapiŝeton. 

5. Senutila post lokpeta demando rilata al iu ukrajna loĝantaro. 



6. Insulo, kiu estas regula sesedro. 

7. Unuopa vitro. 

13. Specialistoj pri diaj aferoj, trinkaĵo kaj altiriloj. 

14. Mastro, aperas al si neatendita flankenŝoviĝo. 

15. Plej proksima punkto en planeda orbito. 

18. Elimin'. 

19. Fluso kaj malfluso. 

21. En la okazo, kiam, kun la supozo, ke, en la loko post la kvina. 

La solvo aperos ĵaŭdon. Samtempe ni prezentos novan krucvortenigmon. 

Infana ekspozicio 

En la infana angulo de La Verda Kanguruo oni starigis intemacian 
infanekspozicion. Temas pri la kunmeto de du ekspozicioj, kiuj dum la lastaj ses 
monatoj okazis en Kroatio. A1 ambaŭ kontribuis pli ol 500 gelemantoj el 15 landoj 
de Eŭropo, Ameriko, Afriko kaj Aŭstralio. 

La Aŭstraliaj infanoj (el la lernejo Carrum) ricevis etajn donacojn de la organizanto, 
kiu invitas ĉiujn kontribui al venonta ekspozicio pri popolkostumoj. Limdato: la 1-a 
de novembro. Adreso Sveti Duh 130, HR-10000 Zagreb, Kroatio. 


Belartaj konkursoj de UEA 

Rezultoj de la Belartaj Konkursoj de UEA en 1997: 

Poezio 

• 1. ne aljuĝita 

• 2. Istvan Ertl (Nederlando) pro "Herbokanto" 

• 3. Istvan Ertl pro "Pri fuŝpoemoj honteme pruntitaj" 

• hon. mencio: Istvan Ertl pro "Reportero silentas" 

Partoprenis 38 verkoj de 17 aŭtoroj el 10 landoj. 

Prozo 

• 1. Sabine Trenner (Germanio) pro "Pli ol nura lumo" 

• 2. Julia Sigmond (Rumanio) pro "Kiam mi pardonis al la kato?" 

• 3. Lena Karpunina (Germanio) pro "Jaŝa" 

• hon. mencio: Stan Johansson (Svedio) pro "La naskiĝtaga donaco" kaj 
"Dufoja ekspono". 

Partoprenis 21 verkoj de 12 aŭtoroj el 10 landoj. 

Teatraĵo 

• 1. ne aljuĝita 

• 2. ne aljuĝita 

• 3. Vinko Oŝlak (Aŭstrio) pro "Sakludantoj (Diabla tragedio en tri aktoj)" 
Partoprenis 3 verkoj de 3 aŭtoroj el 3 landoj. 




Eseo 

• 1. (Luigi Minnaja): ne aljuĝita 

• 2. Vinko Oŝlak (Aŭstrio) pro "La homo serĉas sian imagon" 

• 3. Ignat Bociort (Rumanio) pro "La spirito de Esperanto kaj la 
samideanaj malamikaĵoj" 

Partoprenis 5 verkoj de 5 aŭtoroj el 5 landoj. 

Kanto 

• 1. ne aljuĝita 

• 2. Flavio Fonseca (Brazilo) pro "Misarujo" 

• 3. O. Semjonova kaj E. |abarov (Rusio, respektive teksto kaj muziko) pro 
"Du semajnoj de 1' feliĉo" 

Partoprenis 6 kantoj de 6 aŭtoroj aŭ aŭtoraj duopoj el 5 landoj. 

Premio Infanlibro de la Jaro 1996 

• "A1 la mondo donace", antologio de la serba porinfana poezio, elektita 
kaj tradukita de Zlatoje Martinov, eldonita de Strategia, Beogrado 
(Jugoslavio). 

Partoprenis 2 libroj de 2 eldonejoj el 2 landoj. 


Aŭstralia Futbalo 

Videa programo okazos en ĉambro 8 je 12h00. Nia Adelajda futbal-teamo Fa 
Crows ludas. 

La bankedo 

Ĉe la bankedo 21-an de julio, Prezidanto Lee de UEA bonvenigis la partoprenantojn 
kaj petis al d-ro Ralph Harry proponi toston. 

D-ro Harry diris, ke kvankam multaj pensas pri siaj hejmoj, pri neĉeestantaj amatoj, 
eĉ pri ŝtatestroj, en bankedo de la Universala Kongreso povas esti nur unu tosto: "A1 
Esperanto, nia movado kaj nia Komunumo !" 

La ĉeestantoj stariĝis kaj ripetis la toston. 

ILEI invitas 

Se ĝis nun vi ne vizitis la ILEI-budon, nepre tion faru antaŭ la fino de UK. Ĉe la 
budo vi trovos interesajn informojn uzeblajn dum via E-instruado. Ĉi tie ni mencias 
nur informon pri Reto-klubo; novan kartludon; kaj manuskripton de la kurso 
"korespondo por infanoj" (aĝaj 6 ĝis 10), pri kiu vi estas petataj doni viajn 




komentojn. 


Ĉe la budo vi povos lasi ankaŭ viajn demandojn pri la problemoj, kiujn vi frontas 
dum la E-instruado. 

Poŝto 

Giĉeto en La Verda Kanguruo vendas poŝtmarkojn, poŝtkartojn kaj albumojn de 
aŭstraliaj poŝtmarkoj de 1996. Troviĝas leterkesto por leteroj kaj poŝtkartoj. Je 
16h30, lundon ĝis vendredo, ĝi estas portita al la poŝtoficejo por ke oni aldonu la 
kongresan "stampon". Pakaĵon oni devas trakti en poŝtoficejo (la plej proksima 
estas en Bank St, ĉe la fino de la stacidoma subvojo). 

Ni vendos diversajn poŝtkartojn de la Aŭstralia Poŝto, kies prezo, $A1, inkluzivas 
flugpoŝton kien ajn (ne atentu la valoron de la presita poŝtmarko). La prezo estas do 
tre favora kompare al tiu de alispecaj poŝtkartoj. Cetere, tiuj de "Australia Post" 
havas verajn (ne simple presitajn) poŝtmarkojn. 

Fakkunveno ĵurnalista 

Lundon, la 21-an TEiA (Tutmonda Esperantista -lurnalista Asocio) okazigis 
kunvenon, kiun ĉeestis 10 personoj, el kiuj 6 estis membroj de TE-iA. 

Ĉar nur unu (la sekretario) el la estraro partoprenas tiun ĉi UK la kunveno ne povis 
esti oficiala, tiel neniu rezolucio eblis; sed tiuj, kiuj kolektiĝis, vigle diskutis pri 
diversaj temoj. Nemembroj esprimis intereson pri la asocio. A1 ili la sekretario 
promesis sendi la broŝuron de TE-iA kun aliĝilo. 

Oni kontentis pri la raporto de la sekretario pri la rebonigo de la financa sano de la 
asocio, post la rezolucio pri aŭsteraj ŝparrimedoj. La ĉeestantoj tamen estis 
nekontentaj pri la manko de intereso pri ekstereŭropa UK fare inter la membroj. 

Etnistoj kunvenis 

En salono Ross okazis ĉi-lunde la jarkunveno de la Internacia Komitato por Etnaj 
Liberecoj (IKEL), fakasocio, kiu intervenas en diversaj landoj de la mondo por 
defendi la rajtojn de la etnaj minoritatoj. 

La vic-prezidanto de la Komitato, Daniele Vitali, prezentis prelegon pri "La graveco 
de lingvopolitiko kaj lingvoplanado por savi la minoritatajn lingvojn". Li montris 
kiel ĉe-tabla planado (kompreneble surbaze de surkampe konstateblaj lingvaj faktoj, 
kiel okazis por Esperanto) ludis gravan rolon en la evoluo de multego da nun 
oficialaj lingvoj, kiel la novhebrea, novnorvega, hodiaŭa irlandgaela, estona, 
rumana, suoma, belorusa, azerbajĝana, taĝika, kirgiza, kazaka, turkmenaktp. 
Krome, lingvoplanado havis influon sur la hodiaŭan aspekton de multe pli da 
lingvoj, ĉefe pere de ortografiaj reformoj: temas ĉi-foje pri la turka, somala, 
rumana, vjetnama, svahila, azerbajĝana, nofĉa (aŭ ĉeĉena) ktp. Ĉio ĉi estis dirita 
por pruvi la gravecon de lingvoplanado en ĉiuj kampoj de la homa lingva 
komunikado. 



La etnistoj refoje renkontiĝos por pridiskuti la problemojn de sia komitato. Oni 
atendas membrojn kaj nemembrojn ĵaŭdon, la 24-an, je la 17h30, en La Verda 
Kanguruo. Venu al la rendevua tabulo. 

Skolta Esperanto-ligo 

La kunveno estis neformala. Ĉeestis SEL reprezentantoj el Aŭstralio Jennifer Dimo; 
el Belgio Arie Bouman; el Nov-Zelando Gvvenda Sutton; kaj unu skolto, Alan Kerr. 
Kelkaj interesatoj raportis, inkluzive de Amri Wandel, kiu parolis pri la situacio en 
sia lando. Jam oni planas grandan SEL-kunvenon en Montpellier. Tie oni montros 
la lumigitan panelon, kiu estis furore sukcesa en la mondaĵamboreo. La celo estas 
persvadi Esperantistojn instigi skoltojn, skoltestrojn kaj la naciajn skoltajn 
instancojn uzi Esperanton. 

Piana koncerto 

Okazos hodiaŭ en halo Lapenna la piana koncerto de itala pianisto Aldo Fiorentin. 
La recitalo komenciĝos je 16h30 kaj daŭros ĉirkaŭ horon kaj duonon (inkluzive de 
paŭzo de dek minutoj). Gi enhavos verkojn de F. Schubert (omaĝe al la 200-jariĝo 
de lia naskiĝo) kaj de F. Mendelssohn-Bartholdy kaj J. Brahms (memore al la 150-a 
kaj 100-a datrevenoj de iliaj forpasoj). 

Laprogramo konsistos el lajenaj komponaĵoj: Schubert (1797-1828), Sonato en Si- 
bemolo maĵora (postmorta eldonado); Mendelssohn-Bartholdy (1809-1847), 6 
kantoj sen vortoj, op. 19; Brahms (1833-1897), 6 pianopecoj, op. 118. 

Ŝtormido 

Kaŝiĝema Tom, la patro de la ŝtormido Mike, fuĝis el urba vivo kaj loĝas en 
dometaĉo apud la izolita bestprotektejo Coorong. Tamen, la vivo de Mike baldaŭ 
ŝanĝiĝos... 

Programŝanĝiĝo: 

Stormido videblos ĵaŭdon je 15h30 en salono Ross, kaj vendredon je la 
14h30 en salono Williams (ĉambro 8). La filmo estas parto de la kulturo de 
la lando. "Stormido" estas unu el la multaj sukcesoj de la Sud-Aŭstralia 
Filmkompanio. 

Semajno de Internacia Amikeco (SIA) 

Kiel revigligi SIA? 

• La komisiito (ETA) instigas la E-grupojn al aktivaĵoj kun intemacia enhavo 
en SIA. 

• Dum jaroj tiu instigado kaj raportado devas esti daŭrigata. 

• Necesas iom da fantazio por elpensi interesajn aktivaĵojn se la semajno estas 
tie vasta. 

• Prefere oni faru simplajn programojn. 

• SIA estu klare difinita: lasta plena semajno en februaro de lundo ĝis 
dimanĉo - sed oni povas, se necese, okazigi ĝin ankaŭ en aliaj periodoj. 



Tago de la lernejo 


La nur duonhoran programon, mardon posttagmeze, ĉeestis ĉirkaŭ 40 kongresanoj. 

Enkonduke Atilio Orellana Rojas laŭtlegis artikolon verkitan de profesoro Duncan 
Charters, prezidanto de ILEI pri multkultureco kaj lingvolemado. 

Post la teorio sekvis konkreta parto, raporto de s-ino Jennifer R. Bishop pri la nun 
disvolviĝanta Esperanto-projekto EKPAROLI, kies lulilo estas en Melburno. La 
ĉeestantoj mem havis okazon vidi kaj ĝui la rezulton de la tiea laboro: infana grupo 
de la elementa lernejo Carrum kantis kaj prezentis scenojn el la Mazi-filmo, sur kiu 
baziĝas ilia lemado de la internacia lingvo. Pri la nuna stato de Mazi-materialo kaj 
ties dissendado en la pola televido, raportis Roman Dobrzyinski el Varsovio. 

La aŭstralian eduksistemon kaj ties lingvopolitikon prezentis Alan Bishop, 
profesoro de Universitato Monash en Melburno. 

Fine, la ĉeestantoj havis eblon ekkoni informojn pri alia instrufilmo, "Pasporto al la 
tuta mondo", kiu pretiĝas en San-Francisko. Lusi Harmon parolis pri la konceptoj 
de la aŭtoroj, la enhavo de la materialo kaj ĝisnunaj preparlaboroj, kaj vidigis la 
malnetan version de la kvar, jam filmitaj unuoj de tiu grandioza entrepreno. Ni 
deziras al ili multan sukceson kaj eĉ pli multe da mono por realigi la instrufilmon. 

Pliajn informojn, kontaktadresojn kaj riĉan bibliografian liston pri la nuntempaj 
projekto celantaj pruvi la propedeŭtikan valoron de Esperanto, troveblas en la lasta 
numero de Internacia Pedagogia Revuo (2/1997). Informoj kaj flugfolioj pri la 
instruado kaj aktivado de la instruista ligo troveblas ĉe la ILEI-budo en La Verda 
Kanguruo. 

Prof J.C Wells 21-an de julio 13-45 - 

D-ro R.L Harry dankis al d-ron Wells. Li komentis, ke ĉiuj aŭstralianoj bedaŭras la 
malaperon de la tasmaniaj aborigenoj, kiujn preskaŭ tute mortigis la ĉeflandaj 
aborigenoj antaŭ la alveno de la eŭropanoj. Li diris, ke ekzistas simileco inter la 
aborigena diferencigo inter ni (ci kaj mi) kaj ni (ni ĉiuj). 

Ankaŭ la aborigenoj multe uzas la universalan fenomenon "duobligoj" ekzemple 
Mitta Mitta, Wagga Wagga. 

D-ro Harry notis, ke la eŭropanoj, kvankam ili altrudis multajn eŭropajn loknomojn, 
akceptis aborigenajn nomojn por multaj gravaj lokoj, ekzemple la federacia ĉefurbo 
Canberra, kiu signifas "Loko por Kunvenado". 

Aliaj ekzemploj estas Geelong (kie d-ro Harry naskiĝis), Bendigo, Ballarat, 
Wooloomooloo, Narrabean, Coolangatta. 

Por kelkaj lokoj, al kiuj oni donis eŭropan nornon, oni revivigis la aborigenan 
nornon, ekzemple la grandega monolito de Centra Aŭstralio, "Uluru" (antaŭe Ayers 
Rock). D-ro Harry aldonis ŝerce, ke eble oni povus doni al Adelajdo la internacian 
nornon "Esperanto!" 



Radio Esperanto 

Marde antaŭtagmeze en la kongresejo okazis kunveno de radioaŭskultantoj kaj 
redaktoroj de elsendoj, sub la gvido de la komisiito de UEA pri radioaferoj, Andrzej 
Pettyn. Unue oni aŭdis raportojn de la redaktoroj de Aŭstria Radio Intemacia, Ĉina 
Radio Internacia kaj Kuba Radio Intemacia pri la aktuala stato de la E-elsendoj en 
tiuj radiostacioj. Pli poste venis ankaŭ informoj pri la stacio 3ZZZ en Melburno 
(Aŭstralio). Evidentiĝis ankoraŭfoje, ke en la eksterlandaj programoj de ŝtataj 
radiostacioj plue tre gravaj estas skribaj reagoj de aŭskultantoj, kiuj per siaj leteroj 
montras, ke la elsendoj estas aŭskultataj kaj sekve bezonataj. 

Multe da atento oni dediĉis al la agado de AERA, kiu estas ekzemplo de fidinda 
liverado de aktualaj informoj pri radioelsendoj en Esperanto kaj meritas pli vastan 
subtenon. Gi estas modelo por diversaj organizaĵoj pri kreado de datum-bazoj 
konstante aktualigataj. 

En la diskuto partoprenis radioaŭskultantoj, el inter kiuj la opinio de Rokuro 
Makabe estas aparte menciinda, nome, ke la aŭskultado de radioelsendoj en 
Esperanto donas al Esperantistoj ĉiutagan kontakton kun la vivanta lingvouzo kaj 
bonan informon pri la E-movado. 

La Pekina kaj Varsovia radiostacioj elsendos en aŭgusto kaj pli poste amason da 
intervjuoj kaj raportoj pri kongresaj aferoj. Pola Radio ankoraŭ dum la kongresa 
semajno ĉiutage raportas pri kongresaj okazaĵoj, kio ebligas al eŭropanoj sekvi la 
evoluon de la kongresaj debatoj. 

Dumprelege 

Kongresano konsciiĝas dum kunsido: "Mi sentas min kvazaŭ mi estus en aviadilo; 
dum mi dormetas mi aŭdas la konstantan brueton, vekiĝinte mi vidas ĉiam la 
samajn personojn, rigardante al la fenestro mi tute ne povas diveni, en kiu parto de 
la tago mi fakte estas." 

Konsilo: Atentu, amiko, ni jam estas meze de la kongreso, la aviadilo flugas reen! 

Internacia arta vespero 

Se vi volas kontribui al la Internacia Arta Vespero, vi NEPRE devas kontakti la 
oficejon de la Artaj Aranĝoj en La Verda Kanguruo antaŭ 14h00ĵaŭdon. La 
Intemacia Arta Vespero okazos vendredon en halo Zamenhof, kie, pro la komplika 
naturo de la teknikaj aferoj, necesos provludi vendredon dum la tuta tago. 

Distraĵoj 

Vi povos ĝui hodiaŭ kelkajn bonegajn distraĵojn. En salono Lapenna je 14h00, fama 
aktorino Vida Jerman prezentos teatraĵon, "Inventante, ke mi sonĝas". En halo 
Zamenhof je 20h00 Magiisto Michael distros per sia mistera magia programo. 

Poste, en Zamenhof je 21h00, ĝuu la kabareton de kara f-ino Emily Barlaston. 


Savu esperantaĵojn 



Voko al ĉiuj arkivistoj, bibliotekistoj, katalogistoj, muzeistoj, kaj tiuj, kiuj kolektis 
aŭ kolektas historiaĵojn kaj valorajn esperantaĵojn: 


Diskuto pri komenca laborplano okazos je 16h00 ĵaŭdon. 24-an de julio, en salono 
Privat (ĉambro 11). Gi estos malfermita al ĉiuj, kiuj havas intereson pri la 
konservado kaj prizorgo de esperantaĵoj mondvaste. La kunordiganto estas Vilĉjo 
Harmon (kn 297). 

Pri la ILEI konferenco 

La 31-a ILEI konferenco okazos en Avalon, apud Geelong, Viktorio, la 27-an de 
julio ĝis la 2-a de aŭgusto. Ciuj partoprenontoj bonvolu tuj sciigi ĉe ILEI-budo vian 
proponitan transportrimedon al Melburno kaj la horon kaj lokon de via alveno, por 
ke transporto al la konferencejo estu mendita. 

La libro de la spiritoj 

Okazis la 22-an resuma parolado pri la ĉefaj principoj de la spiritismo. Tiuj estas: 

• senmorteco de la animoj 

• konvinkebleco de la mondo pere de mediumoj 

• reenkarniĝo kaj evoluo. 

Sekvis respondoj al demandoj. 

Salutvortoj 

Se iu deziras kopion de la salutvortoj de la ĉc ( |a ambasadoro, Jaroslav Suchanek ĉe 
la malfermo de UK, bonvolu peti ĝin ĉe la Gazetara Servo. 

Krucvortenigmo 

Horizontale 

1. Per formala aserto apartenanta al distingeble. 

5. Plankokovril'. 

8. Objekt' prezentita al iu. 

9. Kantistino de la unua rango koncerne al la jesupatrino. 

10. En polemika praktiko rilata al kornhava mamulo. 

12. Plivigligilo. 

13. Tirane premegi, tio estas, kun nulo reprodukti. 

15. Prenas kun si, celante trinkvazet'. 



18. Per surskribo sur tomboŝtono. 


19. Stacidoman trotuaron. 

20. Pri fuŝa kompostado kaj pri la rilata fako altvalora ĉar malofta. 

21. Senvalore. 

22. Disĉiplaro. 

23. Ago kontraŭstari. 

Vertikale 

1. Konkludo el konduktubo. 

2. Akompanate de. 

3. Reordigite, malglata restas malglata. 

4. Kun preterlaso de nenecesaj vortoj. 

5. En tiu tempo femala estaĵo prezentiĝas kiel vitamino. 

6. Objektoj faritaj rezulte de kondukiloj. 

7. Roketo. 

11. Inklino mallojale endanĝerigi per inklino kalkuli je iu aŭ io. 

14. Surpieda restejo. 

16. Impresiĝemo manke de priparolataĵoj. 

17. Ordigita diskuto pro subita malfeliĉo. 

18. Skrape prilaboras. 

19. En bukla volvaĵo videblas prembutono. 


21. Rilata al kora inklino. 

Esperantistoj gastas ĉe aborigenoj 

Merkredon la 23-an, dum la ekskursa tago, trideko da kongresanoj vizitis la 
aborigenan kolegion Taoundi en Port Adelaide. Tie studas aborigenoj ne nur el la 
ĉirkaŭaĵo de Adelajdo (kiuj estas de la etno ngaŭna) sed ankaŭ el aliaj ŝtatoj de 
Aŭstralio. 

La interkonatiĝo pasis en tre malstreĉa etoso, dank' al muziko (ĉe la esperantista 
flanko gitaris Julian Hernandez el Kubo) kaj al la amuza Cseh-metoda instruado de 
Katalin Smideliusz. Sekvis vizito tra la kolegia konstruaĵo, lumbilda prezento de 
artverkoj fare de la kolegianoj, kaj klarigo pri la aborigenaj ilaro kaj vivmaniero. 
Grandan emfazon ricevis la nesufiĉe konata diverseco de aborigenaj kulturoj tra la 
kontinento, kiuj nombras pli ol 300. Bedaŭrinde malmultaj el ili povas rigardi al la 
estonteco kun certeco pri la sorto de siaj lingvo kaj kulturo. 

La kvarhora vizito reciproke riĉigis la ĉeestintojn: kiel vortigis unu el la gastigintoj, 
la esperantistoj malfermis por la kolegianoj fenestron al la mondo, dum ĉi tiuj 
klerigis la unuajn pri siaj specifaj kulturoj, tiom pli proksimaj al la naturo ol estas 
tiuj de la plejparto el ni, urbanecaj geblankuloj. 

Stultularo, idiotaro, malsaĝularo? Ne, jen junuloj ! 

La junularaj okazoj komenciĝis per konfuza kunveno dimanĉe, sed poste pliboniĝis. 
Lundon ni ekskursis al Glenelg, kie ni manĝis bone (dankon, Nikola). Ĉiuj ĉe 
"Glenelg" rigardis kaj ridis pri iu stranga viro, kiu insistis naĝi en la ege malvarma 
akvo de la maro. Gratulon al la magiisto! Mardon grupo de junuloj iris al kinejo por 
spekti la amuzan filmon "Bean". Merkredon ni noktklubumis kaj ĵaŭdon 
drinkejumis. 

Artikoloj, kiuj aperis en landaj ĵurnaloj 

Se vi deziras havi kopion de la artikoloj, kiuj aperis en diversaj gazetoj dum la 
semajno, bonvolu veni al la gazetaro servo, ĉambro 6. 

Cseh-kurso kaj seminario 

La tradiciajn aranĝojn de IEI ankaŭ ĉi-foje partoprenis multaj kongresanoj. Dum la 
seminaria laboro 8 personoj (el 8 diversaj landoj kaj 4 kontinentoj) studis la faman 
metodon kaj observis la paralele okazigitan lingvokurson por komencantoj. Tiun 
lastan regule frekventis ĉ. 15 lernantoj, sed pliaj 25 venis nur por unu aŭ du tagoj. 

La aranĝoj havis sukceson, la lemantoj lemis multe en amuza maniero kaj espereble 
ricevis grandan puŝon por la plua lemado de la lingvo. Vendredon posttagmeze 
okazos la prov-instmadoj de la seminariaj kandidatoj, kiuj en 5-minutaj prezentadoj 
pruvos al la gvidantino, Katalin Smideliusz, ke ili komprenis la esencon de la 



metodo, eĉ kapablas apliki kelkajn el inter ties bazaj teknikeroj. La organizantoj 
esperas, ke ĉiu kandidato daŭrigos sian studon kaj aliĝos al la sekva ŝtupo (grado B) 
de la formado de Cseh-metodaj instruistoj. 

Interlingvistikaj studoj komenciĝos en Pollando 

La Universitato de Adam Mickievvicz anoncas 3-jaran eksteran studadon pri 
interlingvistiko. La unua studjaro komenciĝos en la vintra semestro de 1997/98, kaj 
poste ĉiun trian jaron. La internacia kurso okazos en la Lingvistika Instituto, sub la 
gvido de d-ino Ilona Koutny. 

La interlingvistikaj studoj konsistas el enkonduko al ĝenerala kaj aplikata 
lingvistiko kaj el intemacia kaj interkultura komunikado. Ili traktos planlingvojn kaj 
detale okupiĝos pri la gramatiko, literaturo, kulturo kaj historio de Esperanto. En la 
tria jaro eblas specialiĝi ankaŭ pri metodiko. 

Surloka kurso okazos unufoje dum la semestro (lastan semajnon de aŭgusto kaj de 
januaro). La gestudentoj pretigos diplomlaboraĵon kaj post la fina ekzameno ricevos 
Atestilon pri Interlingvistikaj Studoj. 

Kotizo por unu semestro: US$ 400 (nepagpovaj landoj US$ 80). Postulo: fino de 
mezgrada lemejo kaj bona scio de Esperanto. 

Por pluaj informoj kaj aliĝilo kontaktu d-inon I. Koutny: Lingvistika Instituto de 
Universitato de Adam Mickiewicz, ul. Miedzychodzka 3-5, PL-60-371 Poznan. Tel: 
+48-61 618-572 (sekretariejo). KAO ĉe ILEI-budo. 

Internacia arta vespero 

Nepre estu en salono Zamenhof ĉi-vespere por vidi imponan prezentaĵon, kiu 
komenciĝos je 20h00. 

Perditaj okulvitroj 

Post ekskurso merkredon, la 23-an, mi forgesis miajn okulvitrojn en la malgranda 
buso, en la reto de la lasta vico. Se vi trovis ilin, bonvolu doni al la informejo. H. 
Muhsal [kn 80]. 

Laborgrupo 

Mardon posttagmeze okazis laborgrupa kunsido pri informado. Ĉeestis proksimume 
12 homoj kaj gvidis la kunvenon Michela Lipari. Oni klarigis tie, ke malgraŭ la 
manko de la estrarano pri informado, nun ekzistas anstataŭe komisiito, kiu jam 
preparis laborplanon. Sekvis iom nekohera diskutado dum unu horo kaj duono, en 
kiu oni tamen aŭdis interesajn novaĵojn kaj proponojn. Sajne la ĉefa decido de la 
laborgrupo estis rekomendi, ke oni okazigu apartan sesion en la venonta UK por 
"aktivula trejnado", kie oni povos interŝanĝi informojn pri propagandiloj kaj 
propagandmanieroj. 



Karaj LKK-anoj 


Preskaŭ la tuta Manlia Klubo ĉeestas kaj ni volas diri, ke ni ĉiuj ege ĝuis la 
kongreson ĝis nun kaj ni volas gratuli vin ĉiujn pro la granda sukceso. 

R.G. Robertson (Prez), M.D. Robertson (Kasistino), E. Graham (Vic Prez), J. 
McClelland (Socia Komitato). 

La teatraĵo "Zamenhof" 

La teatraĵo de S-ino Jadvviga Gibczynska estis vere kortuŝa prezentaĵo. Sia emociiga 
talento kaj klara voĉo pli briligis la prezenton. Spektante la teatraĵon, mi sentis tiel, 
ke mi kvazaŭ legus la biografion de Zamenhof, verkita de Edmond Privat. 
Rondvojaĝante tra la mondo, ŝi povus prezenti sian talenton, kio multe helpus nian 
movadon. Plie, se estus vidbendo de ŝia prezentado, mi estus pli kontenta kaj ĝoja. 
Ankoraŭfoje mi kore dankas kaj sincere salutas al kara samideano, S-ino Jadvviga 
Gibczynska. 

Radio Aŭstria 

Vi interesiĝus pri la aktuala kaj varia programo de Radio Aŭstria Internacia en 
Esperanto, sed eble nun vi ne povas ties disaŭdigon kapti, ĉar via loĝloko aŭ lando 
apartenas ne al tiuj, kie ĝi aŭdeblas. 

Jen nia propono: Skribu petleteron en via nacia lingvo al la ambasadoro de Aŭstrio 
en via lando, menciante en ĝi, ke per jena Esperanto programo vi havus eblon 
ekkoni Aŭstrion kaj ties kulturon, sen kompreni la germanan. Fine nepre petu, ke 
oni informu vin pri tio, kion oni faris rilate vian peton! 

Se vi rapide agas, estas granda la ŝanco, ke dum la sekvonta vintra periodo vi jam 
povos aŭskulti la disaŭdigojn de Radio Aŭstria Internacia en Esperanto! 

Dezirante baldaŭan aŭskultadon, salutas vin la teamo de la Esperanto Redakcio de 
ORF-RAI! 

Dankon 

La redakcio de La Lumilo kore dankas la kongresanojn pro iliaj kontribuoj (ĉu ni 
trovis spacon por ili, ĉu ne) kaj pro ilia indulgo pri eraretoj, kaj deziras al ĉiuj 
feliĉan vojaĝon hejmen kaj baldaŭan rerenkontiĝon. 

Ŝtormido 

"Stormido" refoje videblos, en ĉambro 8 je la 14h30. Gi daŭras 90 minutojn. 
Bedaŭrinde pro kopirajtaj kialoj ni ne rajtos vendi kopiojn, sed ni donacos kelkajn 
al la ĉefaj bibliotekoj en Esperanto. 

Aŭstralia piedpilko 

Video programo okazos en ĉambro 8 je la 12h00. Nia Adelajda futbal-teamo La 



Crows ludas. 


Timor - la infero ĉi-apude 

Dimanĉon la 20-an, en salono Hodler, prezentis prelegon Miguel Faria de Bastos, 
advokato kaj prezidanto de la Portugala Esperanto-Asocio. La temo estis "Okupacio 
kaj aneksado de la kolonio "Orienta Timoro" fare de Indonezio, kaj kompliceco de 
Aŭstralio". La prelego okazis ene de serio da prelegoj (20-an ĝis 25-an) sub la 
kongresa temo, "Toleremo kaj justeco en multkultura mondo". 

Orienta Timoro estis priskribita kiel "kvazaŭa laboratorio de ŝtata malrespekto 
kontraŭ ĉiuspecaj homaj rajtoj". Inter la aŭdantaro ne okazis reagoj kontraŭaj. 

Pri la Marsa spacmisio 

Cu vi interesiĝas pri la lastaj novaĵoj el la spac-flugo al la planedo Marso? 
Mallongan prezentaĵon pri tiu temo faros prof. Wandel hodiaŭ je la lOhOO horo en 
ĉambro 8. 


Pasporto al la Tuta Mondo 

Video-kurso por instrui Esperanton prezentiĝos vendredon je la 16h30 en ĉambro 8. 
Bonvolu veni. 

Vidbendoj 

"A1 Sud-Aŭstralio", 30-minuta vidbendo pri la ekskurso-lokoj aĉeteblas (VHS-PAL 
kaj NTSC) en la libroservo, kontraŭ $15. Jennifer Bishop parolas, Margaret Furness 
filmis. Aŭdeblas diversaj birdkantoj. 

Arboplantado 

Tio okazis per laboro de diverslandaj samideanoj. La nomŝildo ankoraŭ ne alvenis 
(la vivo enhavas multajn tiajn misterojn), sed ĝi diros, ke la kongreso donacis la 
arbon al Adelajdo. "Paco kaj Amikeco". Nun estas 5 Esperanto-arboj en la parkoj. 
Ciuj estas ginkoj. 

UEA kaj SAT 

Ceestis 36 personoj, el kiuj 14 estis SAT-membroj. Prezidis Ledon, kiu unue legis 
la mesaĝojn de la Prezidanto de la Plenumkomitato, Yves Peyrant, kaj de la 
ĝenerala sekretario Kreŝimir Barkoviĉ. Yamasaki klarigis la fonon de tiu ĉi historia 
evento de SAT-kunveno kadre de la UK. Pro manko de tempo, oni ne povis diskuti 
detale; interalie, Ledon, Kep Enderby, prezidanto de LKK, kaj Osmo Buller, ĝen. 
sekretario de UEA gratulis la amikiĝon de la du mondskalaj Esperantaj organizaĵoj. 



83-a UK Montpellier 


Se vi aliĝas ĉi-tie, jen la kotizoj en aŭstraliaj dolaroj. 

1. ne individua membro de UEA: $190, $144* 

2. individua membro de UEA (ne inkluzivas membrojn kun gvidlibro): $153, 
$116* 

3. kunulo/junulo/handikapulo, ne individua membro de UEA: $116, $87* 

4. komitatano/kunulo/junulo/handikapulo, individua membro de UEA: $76, 
$58* 

* Iamaj socialismaj landoj de orienta Eŭropo; ĉiuj landoj de Azio (escepte de Israelo, Japanio kaj 
Korea Resp.), Afriko kaj Latina Ameriko. 

Esperanto-klaso 

En la venonta aprilo komenciĝos Esperanto-klaso en supera mezlemejo en 
Yokohama, Japanio. Estos la unua fojo, ke oni instruas Esperanton kiel oficialan 
lerno-objekton en tia lernejo en Japanio. Estas esperate, ke junaj esperantistoj 
sendos leterojn aŭ kartojn venontjare al Nippa Koko, 1348 Nippa-cho, Kohoku-ku, 
Yokohama, 223 Japanio. 

Plia argumento por lernado de Esperanto 

Evidente ĉiu homo, kiu scias nur sian nacian lingvon, spertas grandajn problemojn 
en intemacia komunikado. Tiu fakto estas vaste konata kaj estas unu el niaj oftaj 
argumentoj por lernado de Esperanto kiel dua lingvo por ĉiuj. Tamen alia atentenda 
punkto estas la ĝenerale malavantaĝa pozicio de unulingvulo - ne nur rilate 
interkompreniĝon intemacian, sed eĉ ene de la propra lando. En ĉiu lando de la 
mondo ja loĝas ne nur la tie naskiĝintaj homoj sed krome enmigrintoj. Ili kunportas 
- kvazaŭ kiel naturan "donacon" - sian propran lingvon, kiun ili scias denaske. 
Aldone ili lernas la lingvon de sia nova loĝlando. Tiel ĉiu enmigrinto estas 
minimume dulingva kaj rilate al komunikado trovas sin en situacio pli favora ol la 
unulingva nacilingvano. Eĉ se tiu lasta lernis duan, alinacian lingvon en la lernejo, li 
kutime regas ĝin ne sufiĉe pro manko de praktiko en la ĉiutaga vivo. Tial li ĉiam 
restos en malavantaĝa situacio. 

Enkonduko de Esperanto kiel aŭ aldona aŭ eĉ ĉefa fremdlingvo en ĉiu lernejo 
ĉiulande havigus pli egalecan situacion al ĉiuj. Gi krome mildigus la malavantaĝon, 
kiun unulingvano spertas en sia propra lando kompare al lingve pli lertaj, 
plurlingvaj enmigrintoj. (Tiu punkto ŝajnas esti interesa, precipe rilate al 
anglalingvaj landoj, kies loĝantoj ofte malemas lerni fremdajn lingvojn pro erara 
kredo, ke ĉie estas parolata la angla). 

Intima teatro 

Rolludos por ni hodiaŭ Jadvviga Gibczynska, kiu prezentos miniaturan teatraĵon pri 
tiklaj homaj temoj. 



Gi okazos en Linton, kunvenejo 5, je 17h00. 

Mesaĝo de Ipswich 

Mardon vespere, antaŭ ol komenciĝis la koncerto, prezentita de la LKGT-kvarteto 
el Ipswich, Kvinslando, la kongresanoj aŭdis mesaĝon de la estro de tiu urbo, Sro 
John Nugent. La urbestro deklaris la deziron de sia magistrato subteni Esperanton 
kaj kuraĝigi ĝian uzon en la urbo. Li laŭdis la laboron de Karakan Kochardy, kaj 
per instruado de la lingvo al lernejanoj, kaj per ĝia konatigo al la ĝenerala 
komunumo. Li invitis la kongresanojn partopreni en la somerkursaro okazonta en 
Ipswich enjanuaro 1997. 

La Akademio 

Reprezentis la Akademion en publika kunveno je lOhOO, ĵaŭdon, S-ro Yamasaki, S- 
ro Pettyn, Prof. Wells, Prof. Kiselman, Prof. Wandel. 

Yamasaki resumis la laboron de la Akademio. Kiselman menciis sian laboron en la 
kampoj de matematiko kaj gramatiko. Pettyn parolis pri la problemoj de redakcio 
kaj rapida lingva kontrolo kaj notis la mankon de eraro-bulteno. John Wells parolis 
pri la neceso de singardemo pri lingvo-uzo. Li citis kelkajn ekzemplojn, tiujn de la 
uzo de la malĝusta "plastiko" anstataŭ la ĝusta "plasto" kaj de la malĝusta "tipika" 
anstataŭ "tipa". Wandel notis la bezonon por iu fajro-brigado, reagi ĝustatempe. 

Oni notis, ke baldaŭ aperos hejma vortaro por Esperantaj familioj. Menciita estas la 
bezono de geografia terminara laboro. Oni menciis ankaŭ la novan komputilan 
leksikonon, haveblan ĉe la Libroservo. John Wells diris, ke la Akademio ne havis 
reagon al kompilita radikaro. 

Kunvenaj sonbendoj 

Se vi deziras aĉeti kopion de la sonkasedoj faritaj dum la diversaj fakaj kaj aliaj 
kunvenoj, nepre mendu hodiaŭ (vendredon) ĉe la giĉeto en La Verda Kanguruo. 
Tion farinte, vi povos preni la kasedojn sabaton matene. 

Fervojista kontaktkunveno 

Mardon la 2-an de julio okazis kunveno de fervojistoj. Partoprenis dudek personoj 
el naŭ landoj. Ili ricevis informon pri la historio de IFEF kaj raporton pri la 49-a 
kongreso, okazinta en la urbo Koŝice (Slovakio) en majo 1997. Sekvis fakprelego 
de d-ro Imre Ferenczy, prezidanto de UMEA, pri la temo, "Sanon por ĉiuj ĝis 
2000". La ĉeestantoj vigle diskutis pri la venonta jubilea IFEF-kongreso, okazonta 
en Aalborg (Danio), pri plurlingvaj fervojfakaj terminaroj, kaj pri la taskoj rilate al 
"kampanjo 2000". Novaĵo estis, ke IFEF kaj UMEA volas kunlaboron en tiu 
kampanjo, por preventi la kronikajn malsanojn de fervojistoj. 

Lastatempaj aliĝantoj 


1187 F-ino K. Sills, 9 Ballantyne Street Thebarton SA 



1188 Suzanne Palmer-Holton, PO Box 85 Seaford VIC 3198 


1189 pwel-q Peter Ellyard, PO Box 12843 PO A-beckett Street Melbourne VIC 
3000 

1190 Zbigniew Wybraniec, 10 Shepley Crescent Burton SA 5110 

1191 Frauke Elber, 213 Anne Burras La Newport News VA USA 

1192 Ross Patrick Linnane, 28 Redford Street Vale Park SA 5081 

1193 Zoe Clare Linnane, 28 Redford Street Vale Park SA 5081 

1194 Hugh Gregory Linnane, 28 Redford Street Vale Park SA 5081 

1195 Sid Grant, 2 Cranston Street Port Lincoln SA 5606 

1196 Ookubo Rjo 

1197 ahet-j A ( ][tar Etemadi, Bahar Shomali Kuche Aghamo Hmmadi Tagage 
Sevorn, Nr. 25 Tehran 15747 

1198 Rprl-r Raymonde Perault, 7 Rue Du Pont National 77250 Moret S/Loing FR 

1199 Karakan Kochardy Lot 10, Suffield Drive, Yamanto QLD 

1200 Kerrie Smith, 15 Camroc Ave, Tranmere SA 5073 

1201 Emese Kochardy, 33 Suffield Drive Yamanto QLD 

1202 Galina Sliwa, 6/117 Old Perth Road WA, Bassendean 6054 

1203 Rornano Bolognesi, Via Misa 4, IT-40139 Bologna, Italio 

1204 Elisa Gualandi, Via Misa 4, IT-40139 Bologna, Italio 

1205 Ĝianfranko Tomba, via Marco Polo No 21/28 40131 Bologna Italio 

1206 Gustavo Gualandi, Viale Della Resistenza 51, 40065 Pianoro Bologna Italio 

1207 smns-f Ŝandor Monostori, PO Box 125 Toorak VIC 3142 

1208 Mukunda Raj Pathik Wagle, Campus of International Languages, Exhibition 
Road, Kathmandu Nepalo 

1209 effs-i Belen Fontecha Soto, CCDr JJ Donrine, G. 18o Valencio Hispanio 

1210 effsi Johano Fontecha Soto, Belen Fontecha Soto, CCDr JJ Domine, G. 18o 
Valencio Hispanio 



1211 Jean-Guy Richard, 3470 Durocher #401, Montreal, Quebec, Canada, H2X 
2E1 

1213 Jeremy Bass, 3470 Durocher #401, Montreal, Quebec, Canada, H2X 2E1 

1214 nsob-a Maria Antonia Dos Santos Nogueiri Sobral, TR. Das Pombas, 17- 
CaixaPostal 173 Mairipora-SP-Brasil-07600-970 

1215 Cecilia Nogueira Calmon Sobral, TR. Das Pombas, 17- Caixa Postal 173 
Mairipora-SP-Brasil-07600-970 

1216 gumd-g Doroti Guiro Marino, R. Anastacio De Souza Pinto, 297-APT092- 
Freguesia Do o-Brasil-Sao Paulo_Cepo 2926_030 

1217 Alyda G. Wilson, 9 Nightingale Street Yarram VIC 3971 

1218 Harry A. Wilson, 9 Nightingale Street Yarram VIC 3971 

1219 Keiko Shiraya Nagi, T420 No 12-30, Yoichi 3 chome Shizuoka Japanio 

1220 Alda Gomes, R. Gabriel Dos Santos 388_apto 123 _ Higieno Polis _ Saopaulo 
Brazilo 

1221 Masata Wada, 4-14-25, Jujimi Higashimurayama, Tokio Japanio 

1222 Debra Zapata, 154 Matlock Street, Mt Hawthorn, WA 6016 

1223 Giovanna Martino, Contrada Barchi 20 Terracina LT 

1224 A. Manley 67 Cobran Street, Cheltenham NSW 2119, Aŭstralio 



